stanford-oval/wikipedia huggingface dataset:
תורת הקשרים
הגדרה פורמלית

ההבנה האינטואיטיבית מזהה קשר עם מסילה רציפה סגורה במרחב התלת-ממדי (פורמלית - עותק של הספירה החד-ממדית  \ S^{1}). המעגל הפשוט נבדל מן הקשר המורכב בדרך שבה הוא משוכן במרחב; אם אפשר לעוות את המרחב (באופן רציף, ללא חיתוך או הדבקה) באופן שמעביר קשר אחד לשני, אז הם שקולים זה לזה. שינוי כזה נקרא איזוטופיה.
הגדרה זו פגומה, משום שאם אין מגבילים את "עובי" החבל, אפשר לכווץ כל קשר לנקודה, וכך להפוך כל מסילה סגורה לאל-קשר. כדי למנוע ניוון כזה של התאוריה, מתבוננים בסביבה צינורית שלו (באנגלית: tubular neighborhood), שהיא טורוס מלא אשר כל דיסק מרידיאני בו הומוטופי לדיסק החותך את הקשר בדיוק פעם אחת. לכל קשר אפשר ליצור סביבה צינורית על ידי "עיבוי" בעל רדיוס קטן די הצורך, כדי שהטורוס הנוצר לא יחתוך את עצמו. הסביבה הצינורית מאפשרת להגדיר שני קשרים הם שקולים אם קיימת ביניהם "איזוטופיה סביבתית" (באנגלית: Ambient Isotopy), כלומר, הומוטופיה בין סביבה צינורית של הקשר הראשון לסביבה צינורית של הקשר השני.
כדי להימנע מקשרים פתולוגיים, אפשר להגדיר קשר גם כמסילה סגורה ליניארית-למקוטעין (כלומר, המורכבת ממספר סופי של קטעים ישרים). תחת הגדרה זו, אומרים ששני קשרים שקולים זה לזה, אם אפשר לעבור מאחד לשני במספר סופי של צעדים, שבכל אחד מהם מחליפים צלע אחת של משולש בשתיים האחרות, או להפך, ובלבד שהמשולש אינו נוגע באף צלע אחרת של הקשר.
הגדרה פורמלית > צעדי ריידמייסטר

| 0 | 1 | 2 |
| --- | --- | --- |

| הצעד הראשון: פרימת לולאה עודפת | הצעד השני: התרת זוג צמתים | הצעד השלישי: הסעת לולאה מעל או מתחת צומת |
צעדי ריידמייסטר
הגדרת הקשר כמסילה סגורה המורכבת מקטעים ישרים, מאפשרת להוכיח משפט חשוב של ריידמייסטר, הקובע שבין שתי דיאגרמות של אותו קשר אפשר תמיד לעבור במספר סופי של צעדי ריידמייסטר. יש שלושה צעדי ריידמייסטר חוקיים (ראו איור), וקל לראות ששלושתם אינם משנים את הקשר שאותו הדיאגרמה מתארת. לכל קשר K, מספר צעדי ריידמייסטר הדרוש למעבר בין שתי דיאגרמות של K עם n צמתים חסום על ידי פולינום ב-n, ועולה לפחות כמו n^2.
אינווריאנטים של קשרים

הבעיה היסודית של תורת הקשרים היא להוכיח ששני קשרים (הנתונים למשל על ידי דיאגרמות) שונים זה מזה. אותה שאלה אפשר לשאול על שזרים באופן כללי, מחד, או על ההפרדה בין קשר נתון לאל-קשר. כדי למלא את המשימה הזו, יש לאתר גדלים שיהיו תלויים בקשר או בשזר, ולא בדיאגרמה המסוימת שנבחרה לייצג אותם; מסיבות שונות, רצוי שהגדלים האלו יהיו ניתנים לחישוב מתוך דיאגרמה. תורת הקשרים משמשת שדה ניסויים לטכניקות שונות בטופולוגיה ובתחומים אחרים של המתמטיקה, והיא מכירה אינווריאנטים רבים ומגוונים. מהם אינווריאנטים מספריים, כמו מספר מרכיבי הקשירות, מספר הקישור הסופר את מספר הפיתולים של המסילה סביב עצמה, הגנוס של משטח סייפרט העוטף את הקשר, מספר הצביעות של הדיאגרמה; ואינווריאנטים אלגבריים כמו פולינום אלכסנדר או פולינומים נוספים, והחבורה היסודית של המשלים לקשר.
המשלים של הקשר

ב-1905 הציע Wirtinger לחשב, עבור קשר נתון K, את החבורה היסודית  \ \pi _{1}(S^{3}-K) של המשלים ב- \ S^{3}. זהו אינווריאנט טופולוגי טבעי ומוכר, שהיה לו חלק חשוב בהתפתחות של הטופולוגיה האלגברית. לחבורה היסודית של כל קשר אותה אבליניזציה -  \ \mathbb {Z} . לפי הלמה של דן (מקס דן, 1910), החבורה היסודית איזומורפית ל-  \ \mathbb {Z}  אם ורק אם K הוא האל-קשר. ההוכחה שפורסמה לא הייתה שלמה, ותוקנה רק ב-1957. החבורה היסודית תלויה כמובן רק במחלקת ההומיאומורפיזם של המרחב  \ S^{3}-K. ב-1989 הוכיחו Cameron Gordon ו-John Luecke שאם המשלימים של שני קשרים (אבל לא שזרים!) הומיאומורפיים, אז עד כדי תמונת מראה הקשרים הומוטופיים זה לזה.
עוד ב-1970 הוכיח Bill Turston שכל קשר שייך לאחת משלוש מחלקות: או שהוא ניתן לציור על הטורוס, או שהוא "קשר לווין" (המתקבל מקשירה של קשר בתוך קשר), או שהמשלים שלו הוא יריעה היפרבולית. יתרה מזו, במקרה האחרון הוכיח ג'ורג' מוסטוב שליריעה יש מבנה היפרבולי יחיד בעל נפח סופי, כך שהנפח של המשלים הוא אינווריאנט של קשרים היפרבוליים. Thurston ו-Troels Jorgensen הוכיחו שיכולים להיות רק מספר סופי של משלימי שזרים היפרבוליים בעלי אותו נפח (אם כי יכולים להיות אינסוף שזרים בעלי אותו משלים). קבוצת הנפחים של משלימי שזרים היפרבוליים סדורה היטב.
| --- | --- |

סכום קשיר של שני עותקים של קשר התלתן הימני; התוצאה סימטרית ביחס לסיבוב במאה ושמונים מעלות: סכום קשיר של קשר תלתן ימני וקשר תלתן שמאלי; סכום זה אינו סימטרי ביחס לסיבוב
קשרים שונים עם אותה חבורה יסודית
עם זאת, החבורה היסודית אינה אינווריאנט אוניברסלי של טיפוס ההומיאומורפיזם של המשלים, ואפילו אינה מאפיינת את הקשר עצמו. לשני הקשרים משמאל (שאינם הומוטופיים כי יש להם מספרים שונים של 3-צביעות), יש אותה חבורה יסודית.
אפשר לחשב הצגה של החבורה היסודית באופן הבא. נתונה דיאגרמה מכוונת של הקשר K. מתאימים יוצר לכל קשת בדיאגרמה. כל נקודת מפגש בין קשתות מתאימה ליחס: בנקודת המפגש תמיד שותפות שלוש קשתות: i עוברת מעל j ההופכת ל-k. מתבוננים בנקודת המפגש כאילו i ו-j מגיעות מלמטה, ואז מתקיים היחס  \ x_{j}x_{i}=x_{i}x_{k} אם קשת i מגיעה משמאל, ו- \ x_{i}x_{j}=x_{k}x_{i} אם היא מגיעה מימין. לדוגמה, החבורה היסודית של קשר השמונה (עם הדיאגרמה המופיעה משמאל, כאשר המספור מתחיל מן הקשת העליונה) היא  \ \langle x_{1},x_{2},x_{3},x_{4}|x_{1}x_{3}=x_{3}x_{2},\ x_{2}x_{4}=x_{1}x_{2},\ x_{4}x_{2}=x_{3}x_{4},\ x_{3}x_{1}=x_{1}x_{4}\rangle .
הכללות

קשרים מתוארים כמסילות במרחב התלת-ממדי. לממד המרחב יש כאן תפקיד מכריע: במרחב הארבעה-ממדי אפשר לעוות כל קשר לכל קשר אחר, כך שתורת הקשרים במרחב זה ריקה מתוכן. הכללה בכיוון אחר משנה את המרחב שבו משכנים את הקשר, תוך שמירה על הממד. ממילא הקשר הוא קבוצה קומפקטית, ולכן השיכון במרחב האוקלידי הוא למעשה שיכון בספירת רימן  \ S^{3}.
באותו אופן אפשר ללמוד גם קשרים המשוכנים במרחבים תלת-ממדיים אחרים, ובמיוחד בכאלו שהגנוס שלהם אינו אפס, כמו הטורוס הסולידי. הכללה מרחיקת לכת יותר עוסקת בשיכון של יריעות מממד גבוה יותר, במקום בשיכונים של הלולאה  \ S^{1}.
ראו גם

הומוטופיה
אינווריאנטים של קשרים
בעיית ההתרה
שזר (תורת הקשרים)
הערות שוליים

↑  https://pubs.rsc.org/en/content/articlelanding/2016/cs/c6cs00448b
↑  https://arxiv.org/pdf/1901.03186.pdf
↑  http://www.maths.ed.ac.uk/~aar/papers/epple8.pdf
| --- | --- |
בקרת זהויות :  NLI: 987007545794605171  NKC: ph561344 
דיאגרמה של סמל הטבעות של בית בורומאו
סכום קשיר של שני עותקים של קשר התלתן
קשר השמונה, מכוון (באחת משתי דרכים אפשריות)
צבי איצקוביץ

צבי איצקוביץ (1926 – י"א בטבת תשס"ט, ינואר 2009) היה ראש עיריית לוד מנובמבר 1965 עד 1978.
ביוגרפיה

צבי איצקוביץ נבחר לראשונה למועצת העיר הרביעית ולתפקיד ראש העירייה בנובמבר 1965, מטעם מפלגת מפא"י.
בדצמבר 1969 הוא נבחר בשנית לראשות העיר מטעם המערך. בפברואר 1974 הוא הצליח להיבחר בפעם השלישית לתפקיד, גם הפעם מטעם המערך. הוא כיהן עד 1978.
כראש עיר הוא הקים והרחיב שכונות, כמו את שיכון חב"ד בעיר. הוא גם היה בקשר טוב עם רבנות חב"ד העולמית. בתקופתו, האוכלוסייה שהגיעה לעיר כבר לא הייתה אוכלוסייה חסרת כל, כמו זו שהגיעה בשנות החמישים. הוא היה צריך לדאוג לאוכלוסייה לצרכים מתקדמים יותר מאשר קורת גג ועבודה בסיסית.
איצקוביץ נפטר בגיל 83, אחרי מחלה ארוכה. הוא נטמן בראשון לציון, שם גר בשנות חייו האחרונות. הוא הותיר אחריו רעיה ושני ילדים.
הערות שוליים

↑  נפטר ראש העיר שזכה ליחידות מרתקת, מערכת שטורעם, 2009
↑  צבי איצקוביץ -ראש העירייה הרביעי בלוד, הלך לעולמו, הודעת דובר העירייה, אתר עיריית לוד
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
העולם אינו מספיק

| --- | --- |

כרזת הסרט בעברית
 מבוסס על:  דמותו של ג'יימס בונד מאת איאן פלמינג
 בימוי:  מייקל אפטד 
 הופק בידי:  מייקל וילסון, ברברה ברוקולי 
 תסריט:  ברוס פיירסטיין, ניל פרביס, רוברט וייד 
 עריכה:  ג'ים קלארק 
 שחקנים ראשיים:  פירס ברוסנן  סופי מרסו   רובי קולטריין   רוברט קרלייל   דניס ריצ'רדס   ג'ודי דנץ'
 מוזיקה:  דייוויד ארנולד 
 צילום:  אדריאן בידל 
 מדינה:  הממלכה המאוחדת, ארצות הברית 
 חברת הפקה:  MGM
 חברה מפיצה:  פוקס המאה ה-20  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  8 בנובמבר 1999
 משך הקרנה:  128 דק' 
 שפת הסרט:  אנגלית 
 סוגה:  סרט ריגול, סרט פעולה 
 תקציב:  135,000,000‏$
 הכנסות:  361,832,400‏$
 הכנסות באתר מוג'ו:   worldisnotenough
 סרט קודם:  מחר לנצח (1997)
 סרט הבא:  למות ביום אחר (2002)
 אתר רשמי
 דף הסרט ב־IMDb
 
העולם אינו מספיק (באנגלית: The World Is Not Enough) הוא סרט קולנוע בריטי-אמריקאי והסרט התשעה עשר בסדרת סרטי ג'יימס בונד, אשר יצא לאקרנים ב-1999, והשלישי שבו מככב פירס ברוסנן כג'יימס בונד. במאי הסרט הוא מייקל אפטד ואת הספור המקורי והתסריט כתבו ניל פרביס, רוברט וייד וברוס פיירשטיין. מפיקי הסרט הם מייקל וילסון וברברה ברוקולי.
כותרת הסרט "העולם אינו מספיק" מקורה בתרגום האנגלי של המשפט הלטיני "Orbis non sufficit", שמובא ברומן "בשירות הוד מלכותה" ובעיבודו לקולנוע ומתואר שם כמוטו של משפחת בונד. עלילת הסרט נסובה על רציחתו של סר רוברט קינג בידי רנארד ומשימתו של בונד לאחר מכן להגן על בתו של קינג, אלקטרה, שבעבר הייתה שבויה בידיו של רנארד. במהלך משימתו, חושף בונד מזימה להעלות את מחירי הנפט על ידי גרימה להיתוך גרעיני במימי איסטנבול.
הסרט זכה לביקורות מעורבות, אבל הוא גרף $361,832,400 ברחבי תבל.
הפקה

צילומי האולפן נערכו בלונדון, בעוד ששאר הלוקיישנים נפרסו בספרד ובאזרבייג'ן. דייוויד ארנולד הלחין את הפסקול בסרט. שיר הנושא "The World Is Not Enough" בוצע על ידי להקת Garbage.
הפצת הסרט וביקורות

הסרט הוקרן לראשונה בסוף נובמבר בלונדון ובארצות הברית. הסרט היה הרווחי ביותר בתולדות הסדרה עד צאת הסרט למות ביום אחר. גם הביקורות היו אוהדות מאוד. הסרט היה מועמד לפרס סאטורן עבור סרט הפעולה הטוב ביותר. לעומת זאת, זכתה דניס ריצ'רדס בפרס פטל הזהב לשחקנית הגרועה ביותר, ובכך היה הסרט לראשון בסדרה הזוכה בפרס פטל הזהב.
לקריאה נוספת

Simpson, Paul. The Rough Guide to James Bond. London: Rough Guides, 2002. ISBN 1-84353-142-9
הערות שוליים

↑  Simpson, p 26
| סרטי ג'יימס בונד |
| --- | --- | --- |
| שון קונרי | ד"ר נו (1962) • מרוסיה באהבה (1963) • גולדפינגר (1964) • כדור הרעם (1965) • אתה חי רק פעמיים (1967) • יהלומים לנצח (1971) |  |
| ג'ורג' לייזנבי | בשרות הוד מלכותה (1969) |  |
| רוג'ר מור | חיה ותן למות (1973) • האיש בעל אקדח הזהב (1974) • המרגלת שאהבה אותי (1977) • מונרייקר (1979) • לעינייך בלבד (1981) • אוקטופוסי (1983) • רצח בעיניים (1985) |  |
| טימותי דלטון | 007  באזור המסוכן (1987) • רישיון להרוג (1989) |  |
| פירס ברוסנן | גולדן איי (1995) • מחר לנצח (1997) • העולם אינו מספיק (1999) • למות ביום אחר (2002) |  |
| דניאל קרייג | קזינו רויאל (2006) • קוונטום של נחמה (2008) • סקייפול (2012) • ספקטר (2015) • לא זמן למות (2021) |  |
| הפקות לא-רשמיות | קזינו רויאל (1967, דייוויד ניבן ואחרים) • לעולם אל תאמר לעולם לא (1983, שון קונרי) |  |
| --- | --- |
בקרת זהויות :  BnF: cb16689174p (data)  GND: 4578140-0  VIAF: 293951032   WorldCat (עם VIAF): 293951032
צביה ולדן

| --- | --- |

צביה ולדן, 2012
 לידה:  20 באוקטובר 1946 (בת 78) 
 מקום לימודים:  אוניברסיטת הרווארד  האוניברסיטה העברית בירושלים 
 מוסדות:  אוניברסיטת בן-גוריון בנגב 
 בן או בת זוג:  רפאל ולדן 
 צאצאים:  מיקה אלמוג 
 
צביה (ציקי) ולדן (נולדה ב-20 באוקטובר 1946) היא בלשנית התפתחותית ישראלית, פרופסור אמריטה באוניברסיטת בן-גוריון בנגב ובעבר מרצה בכירה במכללת בית ברל. היא עוסקת בעיקר בתחומים: שפה והבניה חברתית, שפה ומגדר, לשונם של ילדים ובני-נוער, אוריינות ושימושי מחשב וחקר טקסטים בתרבות ישראל.
ביוגרפיה

ולדן נולדה בתל אביב. היא בתם הבכורה של שמעון וסוניה פרס, אחות ליוני פרס ולחמי פרס. היא סיימה לימודים להוראת צרפתית באוניברסיטה העברית בירושלים. בשנת 1981 סיימה לימודי דוקטורט בפסיכו-בלשנות באוניברסיטת הרווארד. היא מתמחה בתחומים שונים של בלשנות ושל אוריינות, בהם רכישת שפה, רכישת קריאה וכתיבה, אוריינות ושימושי מחשב וחקר טקסטים מן המקורות היהודים.
ולדן נשואה לפרופ' רפאל ולדן, רופא כירורג כלי דם ולשעבר סגן מנהל בית החולים שיבא, ולהם שלושה ילדים. הם מתגוררים בכפר אז"ר. בתם הבכורה היא העיתונאית והשחקנית מיקה אלמוג. לבני הזוג בת נוספת ששמה נועה. בנם הצעיר אסף שם קץ לחייו ב-2019 בגיל 35.
עבודתה המקצועית

ולדן ייסדה את כתב העת "מחשבות כתובות". ב-1984 הקימה את המרכז לטיפוח הלשון במכללת בית ברל (מל"ל) וב-1996 את מיש"ם – מכון יזמות, שפה ומחשבים. היא עסקה בפיתוח תוכנות לימודיות בחברת "לוגל". כמו כן ייסדה את עמותת התקשוב לפיתוח משחקים ותוכנות לטיפוח האוריינות ושימשה מנהלת הפיתוח של העמותה.
עבודתה המקצועית > טלוויזיה

בשנות ה-70 וה-80 שימשה ולדן יועצת לסדרות של הטלוויזיה החינוכית הישראלית, בהן "דגש קל", "זה לא עסק", "עברית בסימן טוב" ו"קשר משפחתי". בשנת 2009 יזמה את הפקת הסדרה לונדון פינת בן יהודה על השפה העברית בערוץ 10 והייתה יועצת לסדרה.
ולדן כתבה והגישה את סדרת ההרצאות המצולמות "לוח ולדן" בנושא רכישת שפה.
עבודתה המקצועית > כתיבה ותרגום

ב-1999 כתבה ולדן את ספר הילדים "ציפורפוח" (לפי איורים שפרסם הכותב והמאייר בריאן וילדסמית ב-1983). ב-2014 כתבה עם חנה צימרמן את "פרקי אבות על ברכי גננות". כמו כן, היא עוסקת בתרגום ובעריכה של ספרי ילדים מצרפתית, מאיטלקית ומאנגלית.
עבודתה המקצועית > "השפה כמכלול"

ולדן הייתה בין המקדמים של גישת "השפה כמכלול" ללימוד קריאה וכתיבה בבתי-הספר היסודיים. שיטת הלימוד שהתבססה על הגישה הזאת ספגה ביקורת עקב תוצאות נמוכות במבחני אוריינות שנערכו לתלמידים והוחלפה בשיטה אחרת. במכתב ל"הארץ" בתגובה על הביקורת כתבה ולדן ש"'השפה כמכלול' היא פילוסופיה חינוכית ולא שיטה להוראת הקריאה" ולא נגזרת ממנה שיטת הוראה מסוימת.
עיסוקים אחרים

ולדן מעורבת בנושאים חברתיים כמו קידום זכויות אדם ותהליך השלום. בבחירות לכנסת ה-20 הוצבה במקום ה-99 ברשימת מרצ. בבחירות לכנסת ה-21 הוצבה במקום ה93 ברשימת מרצ. בבחירות לכנסת ה-22 הוצבה במקום ה97 ברשימת המחנה הדמוקרטי. בבחירות לכנסת ה-24 הוצבה במקום ה102 ברשימת מרצ. כמו כן גם בבחירות לכנסת ה-25 הוצבה במקום ה102 ברשימת מרצ. הוצבה  היא מכהנת (או כיהנה בעבר) כחברה בוועד המנהל של העמותות: בינ"ה (בית מדרש חילוני פלורליסטי), המכון למורשת בן-גוריון, יד בן-גוריון, ידידי בית חם (לנוער מוּדר במצבי סיכון), יוזמת ז'נבה, מרכז פרס לשלום, פרלמנט נשים ו"קולות" (בית מדרש פלורליסטי).
על "האני מאמין" של ולדן בזהות יהודית פלורליסטית, שתתקיים ביחד לצד הזהות היהודית הדתית המבקשת לנכס לעצמה בלבד את היהדות, כתבה ולדן מאמר שנתנה לו את הכותרת "שתיים אוחזות - הטלית והחופה"; היא מסבירה את הכותרת המשונה הזו כך: " במקום לריב על הטלית, אני מעוניינת לפרוש חופה מעל לראשינו. החופה - ובמקור (בגמרא) הטלית - משולה ליהדות, והיא של כולנו. ההבדל העיקרי בין שני חלקי היהדות הוא בכך שיש הבוחרים להתעכב על מילוי המצוות ביהדות, בעוד שאחרים מקדשים את הערכים האוניברסליים שלה".
ולדן ובן זוגה הם חברי התנועה ליהדות מתקדמת, פעילים ב"בית דניאל" בתל אביב, וחברי המועצה הציבורית של התנועה. בטקס הלוויית שמעון פרס אמרה ולדן תפילת קדיש על אביה ביחד עם אחיה, בנוסח הרפורמי.
היא חברה במועצה הציבורית של הקרן החדשה לישראל.
ספרים שכתבה או ערכה

כל קורא: לקרוא, להגיב, להבין: חידושים בשדה המחקר בעולם, הוצאת משרד החינוך והתרבות, 1991
מלילות (עם בלהה ארצי) ירושלים: משרד החינוך, 1991
לקט מחשבות ומאמרים על ניצני אוריינות ועל השפה כמכלול (עורכת), הוצאת מל"ל, 1994
ככתבם וכלשונם... (עם אנה סנדבנק ואילנה זילר), בית ברל, המרכז לטפוח הלשון, ירושלים: משרד החינוך, 1995
מדיבור לכתיבה (עם נורית פלד אלחנן), הוצאת כרמל, 1996
שפה ומחשבים כמכלול, (מכלול מאמרים), מערכת - צביה ולדן, קרן לוי, נדיה שריקי, (בית ברל. מכון יזמות, שפה ומחשבים מכללה אזורית תל חי. מרכז מורים אזורי, ישראל. משרד החינוך והתרבות מינהלת "מחר 98", מחוז דרום, מרכז מורים), מוציא לאור: תל חי : מרכז מורים אזורי - מכללת תל חי, תשנ"ח, 1999
דבר המעשה: שפה כמכלול באצבע הגליל ובדרום, הוצאת יסוד, 2000
Parole D'Israelienne, Plon, 2001 (בצרפתית)
ככתבם וכזמנם... (התלקיט - כתיבה בצוותא : הנחיות למעקב), (כתיבה - צביה ולדן ואחרים, עריכה - צביה ולדן ועמליה מזור), ירושלים: משרד החינוך והתרבות, האגף לחינוך יסודי, המחלקה למימניות יסוד, מוציא לאור: מחלקת הפרסומים - משרד החינוך, תש"ט, 2000
תורת ההגה (והצורות): הצעה לתוכנית הוראה, הוצאת מכון מופ"ת
מחשבות כתובות, הוצאת מל"ל
בראעם אלתנור אללע'וי : פעאליאת מע כתב, (כותר נוסף : براعم التنور اللغوي - فعاليات مع كتب) ( (א. מדריך למורה. ב. 22 כרטיסיות עבודה לגן הילדים), / ורד גינזבורג, צביה ולדן, אנה סנדבנק, חנה צימרמן, מוציא לאור: משרד החינוך, התרבות והספורט, ישראל, 2004
מוקי צור, (עריכה), עד פנה היום : ברל כצנלסון על עצמו, אחרית דבר - צביה ולדן, מוציא לאור : עם עובד, תל אביב, תשס"ו, 2006, (בשיתוף עם קרן ברל כצנלסון)
תמר קלנר-בוקי, בן מכשפה עריכה - צביה ולדן, מוציא לאור : אגם, תל אביב, 2008
אנשים גדולים התחלות קטנות : פורצי דרך, גאונים, ממציאים ומופלאים אחרים שהתחילו בקטן / ז'אן-ברנאר פואי וסרז' בלוך, בהשראתה ובניהולה של אן בלאנשאר, מצרפתית - דורית דליות ;עריכה: צביה ולדן, מוציא לאור : אגם, תל אביב, 2009
על גב המורות: כוח ומגדר בחינוך, (עם אסתר הרצוג) הוצאת כרמל, 2010
שלמה אדם : 1915-1989 : אדם בנוף מולדתו, / מאמרים: דורון פולק, צביה ולדן, מו"ל : ורדה אדם, ישראל, 2011
התנערות - עבודה עם נוער מודר במצבי סיכון, (עורכת), הוצאת כרמל, 2016
ספרים שכתבה או ערכה > מתרגומיה

בראין וילדסמית',  אילו הייתי במקומך, מאנגלית - צביה ולדן, מוציא לאור : נגה, תל אביב, (נגה-קט : סדרה גדולה לילדים קטנים), 1999.
אלדד מתלבש לבד : כלומר בעצמו, איורים - פול ג'ורג', תרגום ועריכה - צביה ולדן, מוציא לאור : נגה, תל אביב, (נגה-קט : סדרה גדולה לילדים קטנים), 1999.
בראין וילסמית', החלום שלי, מאנגלית -צביה ולדן, מוציא לאור : נגה, תל אביב, (נגה קט : סדרה גדולה לילדים קטנים), 1999.
בראין וילסמית',  צפורפוח, תרגום : צביה ולדן, מוציא לאור : נגה, תל אביב, (נגה-קט : סדרה גדולה לילדים קטנים), 1999.
בריאן וילדסמית,  חגיגה בג'ונגל, גרסה עברית - צביה ולדן, מוציא לאור : אגם, תל אביב, 2006.
אנה אוביולס-סובי, דאלי הקטן והמסע שלו בחלומות, איורים - חואן סובירנה "סובי", תרגום - אוסולדו רבינוביץ', צביה ולדן, מוציא לאור : אגם, תל אביב, 2006, (ספר זה נוצר בשתוף פעולה עם קרן גאלה - סלבדור דאלי).
אן מיק, אני זה אני! ואני מיחד!, שרה מסיני, עברית - צביה ולדן, מוציא לאור : אגם, תל אביב, 2007.
ברנר ויליו, מיוריאל קרבה, המוניטין הלא יאמן של פבלו פיקסוני, נסח עברי - צביה ולדן, מוציא לאור : אגם, תל אביב, 2007.
ז'נט לולר,  אלו נשיקות היו צבעים, איורים - אליסון ג'י, נסח עברי (מאנגלית) - צביה ולדן, מוציא לאור : אגם, תל אביב, 2008.
קרולין קרטיס, לקחתי את הלבנה לטיול בשכונה, אירה אליסון ג'י, נסח עברי - צביה ולדן, מוציא לאור : אגם, תל אביב, 2008.
אלסנדרו סנה,  אציר לך לב, גרסה עברית : צביה ולדן, מוציא לאור : אגם, תל אביב, 2008.
גקיאני רודארי, מה צריך בשביל, איורים - סילביה בונאני, עברית - צביה ולדן, אגם הוצאה לאור, 2014.
הערות שוליים

↑  הדף של פרופ' צביה ולדן באתר אוניברסיטת בן גוריון בנגב (ארכיון)
↑  צביה ולדן, גדר מגדר והגדרה - רכיבים בשיום, באתר מכללת אורנים (ארכיון)
↑  התפתחות שפה מטרום לידה עד גיל 3 - לוח ולדן, באתר לפיתוח מקצועי לגננות בישראל (ארכיון)
↑  אריק בנדר וליאורה גולדנברג-שטרן, ‏אסף ולדן, נכדו של נשיא המדינה לשעבר שמעון פרס, הלך לעולמו, באתר מעריב אונליין, 10 במרץ 2019;
נוית בראל, בגיל 35 נכדו של שמעון פרס שם קץ לחייו, כעת יוצא לאור ספר שכתב, באתר ynet, 10 באוגוסט 2024
↑  "לוח ולדן", באתר לפיתוח מקצועי לגננות בישראל
↑  צביה ולדן, לפי איורים של בראין וילדסמית, ציפורפוח, תל-אביב: נגה-קט, תשנ"ט
↑  צביה ולדן וחנה צימרמן, פרקי אבות על ברכי גננות, ירושלים: מכון שכטר, 2014
↑  צביה ולדן, "השפה כמכלול"  אינה שיטת הוראה, באתר הארץ, 27 באוגוסט 2001
↑  אנו היהודים החילוניים  - מהי זהות יהודית חילונית, עורך: דדי צוקר, למשכל הוצאה לאור -  מיסודן של ידיעות אחרונות וספרי חמד, תל אביב, 1999 ,עמודים 85 - 101
↑  אחרי מות, על קבר אביה: הבת אמרה "קדיש" בנוסח ליברלי, באתר ynet, 30 בספטמבר 2016
↑  חנה בית הלחמי, רפורמה בחדר המורות, באתר "העוקץ", 15 בנובמבר 2010
| --- | --- |
בקרת זהויות :  NLI: 987007269520605171  BnF: cb137518337 (data)  GND: 12389204X  ISNI: 0000 0003 6260 1066  LCCN: n2002026748  SUDOC: 068880219  VIAF: 226739657   WorldCat (עם VIAF): 226739657 
צביה ולדן ואחיה יוני וחמי פרס סופדים לאביהם בהלווייתו של שמעון פרס
אהבה קטנה

"אהבה קטנה" הוא הסינגל השלישי של הזמרת שירי מימון, מתוך אלבום הבכורה שירי מימון. השיר נכתב והולחן על ידי דור דניאל. ברדיו לב המדינה הוא זכה לתואר "שיר השנה" לשנת 2005. לאחר יציאת הסינגל לרדיו הופץ בתקשורת שהסינגל הוא גרסה חדשה לשיר שיצא בעבר ובוצע על ידי טלי גיחון והיה ל"שיר השבוע", שנה לפני יציאת הגרסה של מימון כביכול, בתחנת הרדיו רדיו לב המדינה. בפנייה של התקשורת לכותב ומלחין השיר דור דניאל ולתחנת הרדיו הוסבר שדניאל כתב את השיר עוד כשהיה בשירותו הצבאי ביחד עם גיחון ונתן לה להקליט אותו כסקיצה.
גיחון לאחר סיום שירותה הצבאי פתחה במסע יחסי ציבור וחילקה את השיר לתחנות רדיו שונות וכך הגיעה להשמעה ברדיו "לב המדינה". דניאל לא ידע על יחסי הציבור ולכן לא הבין איך הסקיצה זכתה להשמעה ברדיו כאשר השיר היה כבר אצל מימון.
משמעות

השיר מדבר על בחורה בעלת ביטחון עצמי לעומת מה שהרגישה קודם לפני שנפרדה מבחור שאהבה. המכשולים שעברה ביחד עם בן זוגה גרמו לה לחשוב למה צריך לאהוב ולמה זה טוב, הרי בן זוגה לא רוצה ביחסים קרובים איתה, אלא ביחסים פתוחים הכוללים פחות נאמנות וזה לא מה שהבחורה רוצה. גם אחריי הפרידה כשהיא לבד, היא לא מפסיקה לחשוב עליו ולאהוב אותו.
השורה "מסך ההתעלמות שלא הורג אותך, הוא מחשל אותך" היא פרפרזה על האמירה "מה שלא הורג אותי מחשל אותי" של ניטשה.
וידאו קליפ

לשיר צולם קליפ מבוים וזכה להיות במקום הראשון במצעד "המבוקשים" יותר משבוע. הקליפ היה במקום הראשון שבועיים ברציפות במצעד הקליפים ב-MTV בתוכנית "WORLD CHART EXPRESS" של אירופה, ואחר כך התמקם במקום הרביעי.
מיקומי שיא

| מצעד | מיקום |
| --- | --- |
רדיו לב המדינה: #1
ynet: #4
רדיו אמצע הדרך: #5
רשת ג': #11
גלגלצ: #11

מצעדים שנתיים
היוצרים

מילים ולחן: דור דניאל
הפקה ועיבוד: אייל ליאון קצב, בועז וולף
בס: טל לוי
גיטרוה חשמלית, קלידים, תכנות: בועז וולף
גיטרה אקוסטית: אודי שמחון
קולות: ניר גבה, מומי לוי
הצבא הספרדי

| --- | --- |

 פרטים
 מדינה:  ספרד ספרד
 שיוך:   הכוחות המזוינים של ספרד
 סוג:  צבא יבשה
 אירועים ותאריכים
 תקופת הפעילות:  המאה ה-15 – הווה
 נתוני היחידה
 כוח אדם:  85,978 חיילים (2022)
הצבא הספרדי (בספרדית: Ejército de Tierra) הוא הזרוע היבשתית של הכוחות המזוינים של ספרד. זהו אחד מצבאות הפעילים הוותיקים בעולם, שנוסד במאה ה-15. המשימה העיקרית של הצבא הספרדי היא להגן על ספרד מפני איומים חיצוניים. הצבא גם משתתף במבצעי שמירת שלום ברחבי העולם ולוקח חלק במאבק בטרור. בנוסף, הצבא מסייע לרשויות האזרחיות במצבי חירום, כגון אסונות טבע. מטהו נמצא בפלאסיו דה בונוויסטה במדריד.
הצבא הספרדי הוקם במאה ה-15, בתקופת שלטונו של המלך פרננדו הקתולי. הוא נוצר על ידי איחוד מספר מיליציות מקומיות והפך במהרה לאחד הצבאות החזקים באירופה.
במאה ה-16 וה-17, הצבא הספרדי מילא תפקיד מרכזי בכיבוש אמריקה ובשמירה על האימפריה הספרדית. הוא היה מעורב גם במספר מלחמות באירופה, כגון מלחמת השמונים שנה ומלחמת הירושה הספרדית.
במאה ה-18, הצבא הספרדי נחלש בהדרגה והפסיד מספר מלחמות חשובות. במאה ה-19, הוא היה מעורב במלחמות הקרליסטיות ובמלחמת העצמאות הקובנית.
המאה ה-20 הייתה תקופה של שינויים גדולים עבור הצבא הספרדי. הוא השתתף במלחמת האזרחים הספרדית ובמלחמת העולם השנייה. לאחר המלחמה, הצבא עבר מודרניזציה והצטרף לנאט"ו בשנת 1982.
במאה ה-21, הצבא הספרדי השתתף במספר משימות בינלאומיות, כולל משימות שמירת שלום בבלקן, באפגניסטן ובלבנון. הוא גם היה מעורב במאבק בטרור ובטיפול באסונות טבע.
הערות שוליים

↑  Spanish Civil War | Definition, Causes, Summary, & Facts | Britannica, www.britannica.com, ‏2024-07-10 (באנגלית)
↑  Ejército de Tierra - Ministerio de Defensa de España, working.mde.es
חוזה הולבאס

חוזה לויד הולבאס (נולד ב-27 ביוני 1984) הוא כדורגלן עבר גרמני-יווני ששיחק  בעמדת המגן השמאלי.
קריירת מועדונים

הולבאס נולד בגרמניה המערבית לאב יווני ואם אורוגוואית. הולבאס התחיל לשחק כדורגל במחלקות נוער של מועדונים קטנים בעיר הולדתו אשפנבורג בעמדת החלוץ. בגיל 18 הצטרף למחלקת הנוער של אשפנבורג-דאם.
בשנת 2005 הצטרף הולבאס לוויקטוריה קהל, בה הבקיע 15 שערים ב-33 הופעות. בקיץ 2006 חתם במינכן 1860 והצטרף לקבוצת המילואים של המועדון. לאחר שהצטיין עם 12 כיבושים, חתם בקבוצה הבוגרת. ב-21 בספטמבר 2007 ערך את הופעת הבכורה שלו נגד סנט פאולי. בקיץ 2009 הגיע אוואלד לינן למועדון והסיט את הולבאס לעמדת המגן השמאלי.
בקיץ 2010 עבר ביחד עם מאמנו לאולימפיאקוס תמורת חצי מיליון אירו. ב-15 ביולי 2010 ערך את הופעת הבכורה שלו במועדון בניצחון 0–5 נגד בסה קביה האלבנית במסגרת מוקדמות הליגה האירופית. ב-20 במרץ 2011 הבקיע את שער הבכורה שלו עבור המועדון במשחק האליפות של המועדון בו ניצח 0–6 נגד א.א.ק. אתונה. ב-19 באוקטובר 2011 הבקיע בניצחון 1–3 נגד בורוסיה דורטמונד במסגרת של הבתים של ליגת האלופות. ב-3 במרץ 2012 הבקיע בניצחון 0–2 נגד OFI כרתים שזכה בתואר של השבוע.
ב-30 באוגוסט 2014, חתם הולבאס ברומא ל-3 שנים תמורת 1.5 מיליון אירו. ב-24 בספטמבר 2014, הולבאס ערך את הופעת הבכורה שלו במועדון בניצחון 1–2 נגד פארמה. ב-30 בנובמבר 2014, הבקיע הולבאס את שער הבכורה שלו עבור רומא בניצחון 2–4 נגד אינטר מילאנו.
ב-2 ביולי 2015 חתם הלבואס בווטפורד לשנתיים עבור 2.5 מיליון יורו. ב-8 באוגוסט ערך את הופעתו הבכורה בקבוצה בתיקו 2-2 נגד אברטון. ב-10 בספטמבר 2016 הבקיע את שערו הראשון בקבוצה בניצחון 2–4 על ווסטהאם יונייטד.
ב-18 באוגוסט 2020 חזר הולבאס לאולימפיאקוס וחתם לעונה אחת.
ב-24 בספטמבר 2021 חתם בבאיירן אלצנאו.
קריירה בינלאומית

הולבאס זכאי לשחק עבור 3 מדינות:גרמניה מולדתו, יוון מולדת אביו ואורוגוואי מולדת אימו. בנובמבר 2011 קיבל אזרחות יוונית וב-11 בנובמבר 2011 ערך את הופעת הבכורה שלו עבור הנבחרת בתיקו 1-1 נגד רוסיה. הוא נכלל בסגל הנבחרת לקראת יורו 2012 ומונדיאל 2014. ב-10 באוקטובר 2016 לאחר הניצחון 0–2 על אסטוניה הודיע על פרישה מהנבחרת.
תארים

אליפות יוון: 2010/2011, 2011/2012, 2012/2013, 2013/2014
הגביע היווני: 2011/2012, 2012/2013